**PÁLYÁZATI FELHÍVÁS**

**az Erasmus+ Program Hallgatói Mobilitási Ösztöndíjára**

**2017/2018. tanév**

A Moholy-Nagy Művészeti Egyetem (MOME) pályázatot hirdet Erasmus+ program (a továbbiakban Erasmus+) Hallgatói Mobilitási Ösztöndíjra hallgatói mobilitás keretében megvalósuló támogatás elnyerésére a 2017/2018. tanévben.

### 1. Általános tudnivalók

### Az Erasmus+ célja az európai hallgatói és oktatói mobilitás nagyságrendjének növelése és minőségének javítása, valamint hogy lehetővé tegye oktatási, nyelvi és kulturális tapasztalatok megszerzését egy másik program-országbeli felsőoktatási intézményben. A tanulmányi célú mobilitásnak elő kell segítenie a hallgató tanulmányi előmenetelét és személyes képességeinek fejlesztését.

Az Erasmus+ keretében az Európai Unió támogatásával egyetemek, felsőoktatási intézmények közötti megállapodás alapján valósul meg a hallgatói mobilitás.

### Az Erasmus+ keretében kiutazó hallgatók legalább 3 hónapot (legfeljebb 12 hónapot) tölthetnek el az európai partner-egyetemeken. A tanulmányút csak akkor valósulhat meg, ha a külföldi tanulmányokat a küldő intézmény elfogadja és a hallgató itthoni előmenetelébe beszámítja.

Az új Erasmus+ keretében az is pályázhat, aki az eddigi Erasmus LLP program alatt már igénybe vett Erasmus vagy Campus Mundi tanulmányi ösztöndíjat vagy szakmai gyakorlatot, de ez esetben e korábbi időszakok (tanulmányi és szakmai gyakorlat együttesen, sőt az önköltséges is) beleszámítanak a most megpályázandóba! Összesített időtartamuk képzési ciklusonként **maximum 12 hónap** lehet.

### 2. Az ösztöndíj

A kiutazás anyagi hátterének egy részét az Európai Unió (EU) által, a Tempus Közalapítványon keresztül – a MOME közvetítésével – folyósított ösztöndíj biztosítja, amely részben hozzájárul a hallgatók felmerülő költségeinek fedezetéhez (útiköltség, szállás, ellátás, biztosítás, stb.). A kint tartózkodás költségeinek teljes fedezéséhez a hallgató részéről további anyagi hozzájárulás szükséges.

A hallgatókkal a MOME támogatási szerződést köt, melyben szerepel az ösztöndíj időtartama és havi összege. Ha az eredetileg meghatározott időtartamot időközben meghaladná a tényleges kint tartózkodás, attól függően, hogy mikor sikerül lezárni a kinti félévet, akkor e többlet-időszakra időarányosan utólag kiegészítő juttatás járhat, amennyiben maradványösszeg keletkezik, de ez nem garantált.

Tájékoztatásul, a fogadó-országok függvényében a havi ösztöndíjak a következőképpen alakulnak:

|  |  |
| --- | --- |
| Fogadó ország | tanulmányi célú mobilitás (kombinált mobilitás is!) |
| Magas megélhetési költségű országok (Franciaország (FR), Olaszország (IT), Nagy-Britannia (UK), Ausztria (AT), Finnország (FI), Svédország (SE), Dánia (DK), Írország (IE), Norvégia (NO), Lichtenstein (LI),  | 500 € / hó |
| Közepes megélhetési költségű országok (Spanyolország (ES), Németország (DE), Törökország (TR), Hollandia (NL), Belgium (BE), Csehország (CZ), Portugália (PT), Görögország (GR), Szlovénia (SI), Horvátország (HR), Luxemburg (LU), Ciprus (CY), Izland (IS)) | 450 € / hó |
| Alacsonyabb megélhetési költségű országok(Lengyelország (PL), Románia (RO), Magyarország (HU), Litvánia (LT), Szlovákia (SK), Bulgária (BG), Lettország (LV), Észtország (EE), Málta (MT), Macedónia) | 400 € / hó |

### *\*Svájc nem tagja az Erasmus+ programnak, de fogad hallgatókat és 420 EUR/hó állami ösztöndíjjal támogat*

### 3. Külföldi partnerintézmények a 2017/18. tanévben

A 2017/2018. tanévre pályázni a MOME-val partneri viszonyban álló intézményekbe lehet, amelyek listáját a pályázati felhíváshoz csatolva találják. A partnerintézmény kiválasztása a hallgató feladata, figyelembe véve, hogy az adott egyetemen az itthoni szakjának megfelelő tanulmányokban részesülhet. A **tanulmányokról** illetve a partnerintézmények **oktatási nyelvéről** előzetes javaslatkérés és tájékozódás

* az **intézetnél/szaknál**,
* a **partnerintézményi listán** szereplő adatokból,
* az egyes intézmények **internetes oldaláról**,
* illetve a Tanulmányi Információs és Oktatási Központ (TIOK) Irodájában lehetséges.

Mivel az intézmények gyakran változtatnak, érdemes összevetni a listán szereplő adatokat az intézet **honlapján** feltüntetettekkel, majd azok ismeretében tájékozódni a TIOK-on.

A MOME által elfogadott **pályázati anyagokat a TIOK továbbítja az adott partnerintézménybe**. **Egy időben csak egy intézménybe indítható pályázás!** Az első helyen meghatározott intézmény elutasítása esetén, amennyiben erre megfelelő idő áll rendelkezésre, a szabad helyek függvényében továbbítható a pályázati anyag a hallgató által második helyen megjelölt intézménynek. Ha ez nem lehetséges, akkor az oktatási szervezeti egységek bevonásával kiválasztott partnerintézménynek. Újbóli elutasítás esetén a pályázónak a következő tanévben újra lehet pályáznia.

### 4. Ki pályázhat?

### Pályázhat, aki az alábbi feltételeknek megfelel:

* A **jelentkezéskor** a MOME BA-, vagy MA-, vagy doktorandusz hallgatója (passzív státuszú is lehet).
* Az **ösztöndíj ideje alatt** a MOME **beiratkozott nappali tagozatos** (aktív) hallgatója.
* **1. éves** hallgató esetében az **1. félévében**, **felsőbb éves** hallgató esetében pedig az **utolsó 2 lezárt** félévében **félévenként** **legalább 20 kreditet** teljesített.
* E mellett, **a fent megjelölt félévekben** az **összes pályázó** ösztöndíjszámításnál figyelembe vett tanulmányi átlaga (azaz **korrigált kreditindexe**, mely letölthető az ETR-ből) el kell, hogy érje a **szakos átlag 80%**-át, valamint **tervezési feladata**(i) ra kapott érdemjegye(i) **jó vagy jeles** osztályzatú(ak) kell, hogy legyen(ek).

**Nem** pályázhat, aki:

* az adott képzési szintjén már igénybe vett 12 hónapnyi mobilitást (akkor is, ha önköltséggel)
* az átlaga nem felel meg a kívánalmaknak
* az a BA harmadéves hallgató, aki mesterképzésen szeretné folytatni tanulmányait nem pályázhat a következő tanévre, mert nem biztos, hogy felvételt nyer a mesterképzésre.

### 5. Hogyan lehet pályázni?

# Pályázati benyújtási határidő: 2017. február 27. hétfő.

### A TIOK-ra leadandó:

* Géppel kitöltött **MOME-s pályázati adatlap** (mellékelve), elektronikus fotóval ellátva, aláírva és aláírattatva a megjelölt személyekkel. **Aki** **két helyre pályázik,** mindkét megpályázott intézményt tüntesse fel a kívánt sorrendben.

### Feltöltendő:

### Regisztráljon a https://files.mome.hu/erasmusout oldalon. A könnyebb azonosíthatóság érdekében ne használjon rövidítést vagy becenevet. Olyan élő e-mail címet adjon meg, amelyen fogadni tudja a regisztráció visszaigazolását. A kapott jelszó és felhasználóneve segítségével töltse fel további pályázati anyagait, dokumentumait szkennelt formában. A pályázati anyagok együttes mérete ne haladja meg az 50 Mbyte-ot.

* Amennyiben elérhető, **a fogadó intézmény** **saját jelentkezési lapja** angolul vagy a fogadó intézmény nyelvén. (Az adott egyetem web oldalán általában letölthető.)Ha csak online kitöltendő jelentkezési lapja van a megpályázott intézménynek, még ne töltsék ki! Online kitölteni majd csak akkor lehet, miután a MOME jelezte, hogy támogatja a pályázó oda történő kiutazását.
* **Course Registration and Results Sheet –kinyomtatható:** ETR / Képzés / Szakok, képzések / adott félév mellett jobbra - Kurzusfelvételi Lap ikon. Legutóbbi 1 vagy 2 szemeszterét nyomtassa ki, és töltse fel. **Nyomtatásnál az Angol nyelvet válassza!**
* **Önéletrajz angolul vagy a fogadóintézmény** nyelvén. (Javasolt az Europass önéletrajz, mely letölthető a [www.europass.hu](http://www.europass.hu) oldalról.)
* **Motivációs levél** angolul vagy a fogadóintézmény nyelvén – **max. 1 db A4 oldal. (Aki két helyre pályázik, külön-külön** töltsön fel programtervet a két intézményre vonatkozóan.)
* **Állami középfokú C típusú nyelvvizsga** bizonyítvány (bármely nyelvből, de javasolt az adott intézmény tanítási nyelvéből, illetve olyan típusú, amit esetleg kér a fogadóintézmény, pl. IELTS 5.5), vagy azzal egyenértékű nyelvtudást tanúsító más típusú nyelvvizsga bizonyítvány másolata. Nyelvvizsga hiányában szintfelmérőt lehet készíttetni:

**London Stúdió**

Budapest, XIII. Visegrádi utca 6.  V. em. 5. (Nyugati pu. közelében)

**Mobil: +36-70-364-3914**

zita.constantin@londonstudio.hu

 **Min. középfokú C típusú nyelvvizsgával egyenértékű (B1)**

* **Tanulmányi Szerződés (’Learning Agreement’- ’LA’)**. A Learning Agreement és a kitöltési

útmutatója elérhető: <http://mome.hu/hu/mome-erasmus> oldalon.

A pályázathoz egyelőre csak a **Before the Mobility** rész első rubrikáját (személyes adatok) kell kitölteni. Figyeljenek a fejlécre is!

Amennyiben a MOME támogatja a hallgató pályázatát, azután majd mindkét fél az aláírásával hagyja jóvá a pályázó által kitöltendő kurzusokat. A mobilitás alatt végzett tevékenységnek illeszkednie kell a hallgató képzési tervébe, hogy a hazatérés után itthon elismertethesse az összes kint elvégzett kurzust/kreditet. A **fogadóintézmény kurzuslistáját** általában a honlapjaikon lehet megtalálni. Ennek hiányában – csak kurzusegyeztetés céljával - a pályázó kapcsolatba léphet a fogadóintézménnyel.

* Szakmai **portfólió** angolul vagy a fogadóintézmény nyelvén, minden pályázóra vonatkozóan: egy **max. 5MB-os** **fájl** formájában (pl. filmek esetén e fájlon belül linkek felsorolása .A portfolióban ne szerepeljen a megpályázott intézmény(ek) neve. A beadott portfolió cseréjére később nincs lehetőség! **Fájl-küldő szerveren nem fogadunk el portfoliót!** **Ha a partnerintézmény kéri, készítsék el nyomtatott formában is – ellenőrizzék a partnerintézményi listán és az intézet honlapján!**

**A pályázat leadása:**

* A **pályázati adatlapot,** kitöltve aláírva, a jelentkezési határidőn belül a TIOK-ra (III. emelet 307.) kell leadni **nyitvatartási időben (hétfőn, szerdán 9:30-11:30 és 13.00-15.00 óra között vagy pénteken 9:00-11:30 és 12:30-14:00- óra között, nyomtatott formában)**

illetve regisztráció után az alábbiakat fel kell tölteni a https://files.mome.hu/erasmusout oldalra:

* a fogadó intézmény(ek) kitöltött saját jelentkezési lapja(i)t (ha elérhető),
* a Course Registration and Results Sheet-et (ETR-ből nyomtatható),
* az önéletrajzot,
* a motivációs levele(ke)t,
* a nyelvvizsga/szintfelmérő–bizonyítványt (amennyiben nem készül el a pályázat leadási határidejéig, akkor azt a későbbiekben is lehetséges pótolni),
* a tanulmányi szerződést (Learning Agreement)
* és a szakmai portfóliót

A felsorolt anyagok együttes, határidőre történő **leadása és feltöltése** esetén tekintjük érvényesnek a pályázatot!

### 6. Pályázati határidők

# Pályázati benyújtási határidő: 2017. február 27. hétfő

# A hiányos vagy a határidő után érkezett pályázati anyagok érvénytelenek, a pályázati értékelésben nem vesznek részt. Javasoljuk, hogy ne az utolsó napokra hagyják a leadásokat, feltöltéseket.

### 7. A pályázat elbírálása

# A beérkezett és a 4. pontban felsorolt feltételrendszernek megfelelő pályázatokat a TIOK továbbítja az egyes tanszékek felé, akik felállítják a tanszéki sorrendet.

# A sorrend meghatározásának általános szempontjai:

# tanulmányi eredmény

# a 3-5 hónapot nem meghaladó megpályázott periódus előnyben részesül

* a MOME **nem** támogatja a BA vagy MA hallgatók esetében a **diplomafélévben** igénybe veendő ösztöndíjat (DLA hallgatók esetében az abszolutórium előtti utolsó félévben történő kiutazás is támogatott).

# szakmai program

# előnyben részesül, aki még nem volt az adott képzési szinten

# a MOME nem támogatja az MA hallgatók 1. félévben történő kiutazását

# portfólió

# nyelvtudás

# évfolyam

# közösségi életben vállalt szerep

# egyéb intézeti/szakos szempontok.

# A sorrend megállapítása után a tanszékek visszaadják a hallgatói pályázatokat a TIOK-nak.

# Az egyetemi értékelést és az ösztöndíjas helyekről a döntést a MOME Mobilitás Bíráló Bizottsága (MOME Bíráló Bizottság) hozza. A pályázat MOME-s eredménye kihirdetésének várható időpontja: 2017. március 30. (e-mail-en történik).

# A MOME Bíráló Bizottság által támogatott pályázatokat az eredményhirdetés után a TIOK továbbítja az 1. helyen megjelölt fogadó intézménynek. A fogadó egyetem ezután dönt a hallgató elfogadásáról. Felhívjuk figyelmüket, hogy a MOME által elfogadott pályázat még nem garantálja, hogy a fogadó egyetem is sikeresnek ítéli azt. A fogadó egyetemek a saját szempontjaikat figyelembe véve értékelik a hozzájuk beérkező pályázatokat és küldenek értesítést a döntésükről!

# A fogadóintézmények felvételi eredményeinek a jelentkezők számára történő kihirdetése a TIOK által folyamatosan, e-mail-en történik.

# Fontos: A partnerintézményi listán megjelölt helyek nem jelentik azt, hogy annyi MOME-s jelentkezőt garantáltan fel is vesz a fogadóegyetem.

# A legnépszerűbb intézményekbe a szakos legjobb hallgatók pályázhatnak eredménnyel – és ők sem feltétlenül tudnak bejutni a rendelkezésre álló szűkös helyekre -, ezért javasoljuk a kevésbé népszerű intézmények közül is választani 1. vagy legalábbis 2. helyet!

# A pályázati folyamatot részletesen az ERASMUS Iránytű – az Erasmus mobilitási program működési rendje szabályozza, amely letölthető az intranetről. Ennek ismerete és betartása a sikeres pályázás alapfeltétele. Továbbá a Tempus Közalapítvány oldalán is tájékozódhatnak.

# Egyéb tudnivalók:

# Közvetlen kapcsolatot a fogadóintézménnyel a pályázó hallgató kizárólag a képzések, kurzusok tartalmát illetően tarthat; az ösztöndíj adminisztratív kérdéseiről mindenben a TIOK egyeztet az intézménnyel!

A pályázó gondoskodik a külföldi tartózkodása alatti **betegség- és balesetbiztosítás**a meglétéről. (Az Európai Egészségbiztosítási Kártya, valamint mellé kiegészítő biztosítás is javasolt.)

# Hátrányos helyzetű hallgatók rendkívüli támogatásra pályázhatnak (+100 EUR/hó), a pályázókat értesíteni fogjuk.

# Sikeres pályázat esetén Online Nyelvi Teszt (OLS) elvégzése kötelező, eredménye nem befolyásolja az ösztöndíj kifizetését. Erről a későbbiekben e-mailben kapnak tájékoztatást a hallgatók. A sikeres pályázóknak mobilitásuk befejeztével EU Survey online kérdőív kitöltése is kötelező, amelyről szintén e-mailben kapnak tájékoztatást.

# Csatolmányok:

# Pályázati Adatlap

# Learning Agreement

# Learning Agreement Guidelines

# Course Registration and Results Sheet – nyomtatási segédlet

# Feltöltési Útmutató

# Partnerintézményi Lista

# Mindenkinek sikeres pályázást kívánunk!

# Erős-Tárczy Zsuzsanna

# Erasmus+ koordinátor

# erasmus@mome.hu

# Budapest, 2017. január 16.